<classify> MHADHIRI wa Chuo cha Usafi rishaji NIT, Samson Mahimbo 68, mkazi wa Ubungo Juu, amefi kishwa katika Mahakama ya Hakimu Mkazi Kisutu akikabiliwa na mashitaka ya rushwa ya ngono.Akisoma mashitaka hayo jana Wakili wa Serikali, Vera Ndeoya mbele ya Hakimu Mkazi Mkuu, Huruma Shaidi, alidai kuwa Mahimbo alitenda kosa hilo Januari 12, 2017 maeneo ya nyumba ya kulala wageni ya Camp David iliyopo Mlalakuwa, Mwenge.Ndeoya alidai kuwa mshitakiwa akiwa mwajiriwa wa NIT kama Mhadhiri wa muda kwa muhula wa kwanza wa masomo ya Load Transport Management alipotenda kosa hilo.Inadaiwa kwa kutumia mamlaka yake, aliomba rushwa ya ngono kwa mwanafunzi Victoria Faustine kama masharti ya kumsaidia kufaulu mtihani wa somo hilo uliofanyika Januari 5, 2017.Mshitakiwa alikana mashitaka yake na upande wa mashitaka ulidai kuwa upelelezi wa kesi hiyo umekamilika na kuomba tarehe nyingine kwa ajili ya kumsomea maelezo ya awali.Hakimu Shaidi alimtaka mshitakiwa kuwa na mdhamini mmoja mwenye barua na kitambulisho kinachotambulika na kusaini bondi ya Sh. milioni moja.Mshitakiwa alitimiza masharti ya dhamana na mahakama iliahirisha kesi hiyo hadi Septemba 17, mwaka huu.  <topic>: KITAIFA 